CELEX: 32019D0028
Language: fi
Date: 2018-12-10 00:00:00
Title: Neuvoston päätös (EU) 2019/28, annettu 10 päivänä joulukuuta 2018, Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa Euroopan unionin puolesta otettavasta kannasta EU:n ja Jordanian välisen kumppanuuden painopisteiden voimassaolon jatkamiseen kahdella vuodella

10.1.2019   
               
               
                  FI
               
               
                  Euroopan unionin virallinen lehti
               
               
                  L 8/27
               
            
         NEUVOSTON PÄÄTÖS (EU) 2019/28,
         annettu 10 päivänä joulukuuta 2018,
         Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa Euroopan unionin puolesta otettavasta kannasta EU:n ja Jordanian välisen kumppanuuden painopisteiden voimassaolon jatkamiseen kahdella vuodella
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
         ottaa huomioon Euroopan komission ja unionin ulkoasioiden ja turvallisuuspolitiikan korkean edustajan yhteisen ehdotuksen,
         sekä katsoo seuraavaa:
         
                     (1)
                  
                  
                     Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimus (1), jäljempänä ’sopimus’, allekirjoitettiin 24 päivänä marraskuuta 1997, ja se tuli voimaan 1 päivänä toukokuuta 2002.
                  
               
                     (2)
                  
                  
                     Assosiaationeuvosto hyväksyi 19 päivänä joulukuuta 2016 EU:n ja Jordanian välisen kumppanuuden painopisteiden uudelleentarkastelun, jonka pohjalta osapuolet ovat sopineet, että painopisteet ovat yhä pätevä ohjaava asiakirja kumppanuuden lujittamiseksi edelleen.
                  
               
                     (3)
                  
                  
                     Sopimuksen 91 artiklan nojalla assosiaationeuvosto voi tehdä päätöksiä sopimuksen tavoitteiden saavuttamiseksi.
                  
               
                     (4)
                  
                  
                     Assosiaationeuvoston on määrä hyväksyä kirjallisella menettelyllä päätös EU:n ja Jordanian välisen kumppanuuden painopisteiden voimassaolon jatkamisesta kahdella vuodella vuoden 2020 loppuun.
                  
               
                     (5)
                  
                  
                     On aiheellista määrittää kanta, joka otetaan unionin puolesta assosiaationeuvostossa, koska päätös tulee olemaan unionia sitova,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa unionin puolesta otettava kanta EU:n ja Jordanian välisen kumppanuuden painopisteiden voimassaolon jatkamiseen kahdella vuodella perustuu tähän päätökseen liitettyyn EU–Jordania-assosiaationeuvoston päätösluonnokseen.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 10 päivänä joulukuuta 2018.
            
               
                  Neuvoston puolesta
               
               
                  Puheenjohtaja
               
               F. MOGHERINI
            
         
         
            (1)  Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimus (EYVL L 129, 15.5.2002, s. 3).
      
      
         
            LIITE
            
               
                  EU:n ja Jordanian assosiaationeuvoston PÄÄTÖS N:o 1/2018,
                  annettu … päivänä …kuuta …,
                  sen sopimisesta, että EU:n ja Jordanian välisen kumppanuuden painopisteiden voimassaoloa jatketaan kahdella vuodella
                  EU:N ja JORDANIAN ASSOSIAATIONEUVOSTO, joka
                  ottaa huomioon Euroopan yhteisöjen ja niiden jäsenvaltioiden sekä Jordanian Euro–Välimeri-assosiaatiosopimuksen, jäljempänä ’sopimus’,
                  sekä katsoo seuraavaa:
                  
                              (1)
                           
                           
                              Euroopan yhteisöjen ja niiden jäsenvaltioiden sekä Jordanian Euro–Välimeri-assosiaatiosopimus allekirjoitettiin 24 päivänä marraskuuta 1997, ja se tuli voimaan 1 päivänä toukokuuta 2002.
                           
                        
                              (2)
                           
                           
                              Sopimuksen 91 artiklassa assosiaationeuvostolle annetaan valtuudet tehdä aiheellisia päätöksiä sopimuksen tavoitteiden saavuttamiseksi.
                           
                        
                              (3)
                           
                           
                              Sopimuksen 101 artiklassa määrätään, että osapuolet toteuttavat kaikki yleis- ja erityistoimenpiteet, jotka ovat tarpeen sopimuksesta johtuvien velvoitteiden täyttämiseksi, ja huolehtivat siitä, että sopimuksen tavoitteet saavutetaan.
                           
                        
                              (4)
                           
                           
                              Assosiaationeuvosto sopi 19 päivänä joulukuuta 2016 tehdyllä päätöksellä N:o 1/2016 EU:n ja Jordanian välisen kumppanuuden painopisteistä vuosiksi 2016–2018 kumppanuutensa lujittamiseksi; näiden painopisteiden tavoitteena on tukea ja lujittaa Jordanian sietokykyä ja vakautta ja samalla pyrkiä puuttumaan Syyrian pitkittyneen konfliktin vaikutuksiin.
                           
                        
                              (5)
                           
                           
                              EU:n ja Jordanian välisen kumppanuuden painopisteiden uudelleentarkastelun pohjalta osapuolet ovat sopineet siitä, että kumppanuuden painopisteiden voimassaoloa olisi jatkettava vuoden 2020 loppuun asti, kuten vuonna 2016 sovittiin, ja että kumppanuuden painopisteitä ja niihin liitettyä kokonaissuunnitelmaa voidaan tarvittaessa tarkastella uudelleen vuosien 2019–2020 kuluessa.
                           
                        
                              (6)
                           
                           
                              Assosiaationeuvoston työjärjestyksen 10 artiklassa määrätään mahdollisuudesta osapuolten niin sopiessa tehdä päätöksiä kokousten välisenä aikana kirjallista menettelyä noudattaen,
                           
                        ON PÄÄTTÄNYT SEURAAVAA:
                  
                     1 artikla
                     Assosiaationeuvosto päättää kirjallisella menettelyllä, että sen 19 päivänä joulukuuta 2016 tekemän päätöksen N:o 1/2016 liitteenä olevien, EU:n ja Jordanian välisen kumppanuuden painopisteiden voimassaoloa jatketaan 31 päivään joulukuuta 2020.
                  
                  
                     2 artikla
                     Tämä päätös tulee voimaan päivänä, jona se hyväksytään.
                  
                  
                     Tehty Brysselissä
                     
                        
                           Assosiaationeuvoston puolesta
                        
                        
                           Puheenjohtaja